《无题》
明代·吴兆

花黯横塘有路通，断肠笛送画桥风。
鸳鸯只宿双生树，鸾凤那栖半死桐。
楚峡云归芳梦散，秦淮月在故楼空。
别来闻说新妆束，学得蛾眉几样工。

作者简介：徽州府休宁人，字非熊。初喜为传奇曲。万历中游南京，与郑应尼作《白练裙》杂剧，讥嘲马湘兰。己而悔之，致力于诗，与曹学佺等结社，游武夷、匡庐、九华诸山，辑《金陵社集诗》。后出游广东，客死新会。